**ANIVERSARE**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ANIVERSARE

Am vrut să-ţi scriu în metru antic, versuri,

Cetăţi în care gânduri stau ascunse,

Cum stă Pământul printre universuri

De nici o minte, încă, nepătrunse.

Secretul gând, ascuns între cuvinte,

Dorind să iasă totuşi la iveală,

S-a strecurat şi-a luat-o înainte

Şi-i greu să-i cer acuma socoteală.

Aşa se face că găsind pe fila

Ce încercăm s-o scriu în metru antic,

Trohei şi iambi înfăţişând idila,

Am scris pe colţ:" Regret, e prea romantic".

O altă filă a urmat la rând

Şi-am înşirat din nou un car de strofe.

Dar, recitându-le, mi-am spus în gând:

"M-am rătăcit în zone limitrofe."

Şi-ncet - încet am terminat un top

Fără să pot să scriu o poezie.

Atunci mi-am zis: "băiete, pune stop

Şi las-o naibi-n pace de hârtie!"

Abia târziu am înţeles puţin

De ce n-aveam condeiul talentat.

Dintr-un manual privea zâmbind, Călin

Şi-mi făcea semn: "Eşti prea emoţionat!"